b'\n_START_ARTICLE_\nPitze\n_START_PARAGRAPH_\nPitze er en h\xc3\xb8jre biflod til Inn i den \xc3\xb8strigske delstat Tyrol. Floden er ca. 39 km lang, flyder gennem Pitztal og har afvander omkring 309 km\xc2\xb2. Floden udspringer ved Tyrols n\xc3\xa6stst\xc3\xb8rste gletsjer Mittelbergferner ved St. Leonhard im Pitztal. Udmundingen i Inn ligger mellem Arzl im Pitztal og Karres._NEWLINE_46 gletsjere med et areal p\xc3\xa5 35 km\xc2\xb2 d\xc3\xa6kker mere end ti procent af afvandingsarealet. Selve flodens vandgennemstr\xc3\xb8mning svarer imidlertid ikke til st\xc3\xb8rrelsen af dette omr\xc3\xa5de, da vandet i flodens \xc3\xb8vre del siden 1964 ledes til den opd\xc3\xa6mmede s\xc3\xb8 Gepatsch-Speichersee i Kaunertal. S\xc3\xa5ledes har kun flodens \xc3\xb8vre del en naturlig vandm\xc3\xa6ngde, der er afh\xc3\xa6ngig af de vejr- og afledningsm\xc3\xa6ssige forhold._NEWLINE_I sommerm\xc3\xa5nederne forvandler de smeltende sne- og gletsjermasser floden til en livlig gletsjerflod. I det begyndende for\xc3\xa5r i september begr\xc3\xa6nses vandm\xc3\xa6ngden p\xc3\xa5 grund af koldere temperaturer og mindre nedb\xc3\xb8r. Den laveste vandstand n\xc3\xa5r Pitze i februar og marts._NEWLINE_Siden bygningen af vandkanalen i 1.800 meters h\xc3\xb8jde ledes Pitze sammen med Taschachbach ind i en skakt videre til Gepatchspeicher. Ved Wenns ledes vandet til kraftv\xc3\xa6rket i Imst.'